L'àrea de Memòria Democràtica senyalitzarà dos espais de repressió franquista a Sagunt
06 de juliol 2023

![](/media/gadjg0zo/img_0739_c.jpg?width=850&height=566.6666666666666)

Fotografia d'arxiu

Els espais que va utilitzar el franquisme per a la repressió a Sagunt després de la Guerra Civil seran senyalitzats al llarg d'esta tardor. La regidoria de Memòria Democràtica de l'Ajuntament de Sagunt impulsa este projecte que està subvencionat amb 6.900 € per la delegació de Memòria Històrica de la Diputació de València.

Concretament, esta iniciativa consistirà en la col·locació d'una primera senyal al camp de concentració temporal que el règim franquista va instal·lar a l'estació de tren de Les Valls. I una segona senyal a la presó provisional que es va establir a un magatzem de taronges pròxim a l'estació de Sagunt, conegut com a Taller del Francés. Així mateix, també es publicarà una guia en la qual s'indique la posició d'estos espais de repressió.

El regidor de Memòria Democràtica, Roberto Rovira, ha manifestat que és fonamental que la història no es perda: **«És important divulgar la història del nostre passat més recent que, sens dubte, implica també la nostra ciutat i als espais que van ser escenari de la repressió franquista. L'objectiu d'este projecte és que no es perda la memòria».**

Cal esmentar que 900 € procedents de la subvenció de la Diputació de València van ser destinats a la col·locació de la placa en homenatge als quatre saguntins deportats a Mauthausen. Este reconeixement es va instal·lar en el Cementeri Municipal de Sagunt el passat 5 de maig, data que coincidix amb el dia que van ser afusellats 27 republicans de Sagunt, El Puig i Puçol en 1939.

*   [](http://www.facebook.com/sharer.php?u=https://aytosagunto.es/va/actualitat/l-area-de-memoria-democratica-senyalitzara-dos-espais-de-repressio-franquista-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-area-de-memoria-democratica-senyalitzara-dos-espais-de-repressio-franquista-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-de-memoria-democratica-senyalitzara-dos-espais-de-repressio-franquista-a-sagunt/ "Linked In")
*   [](mailto:?body=https://aytosagunto.es/va/actualitat/l-area-de-memoria-democratica-senyalitzara-dos-espais-de-repressio-franquista-a-sagunt/)